wickkiey/tamil-wikipedia-chunked huggingface dataset:
# நான்கு காரணங்கள்

**நான்கு காரணங்கள்** *(Four Causes)* என்பது கிரேக்க தத்துவஞானி அரிஸ்டாட்டில் விளக்கிய ஒரு அடிப்படை மெய்யியல் கருத்தாகும். எந்த ஒரு பொருளும் அல்லது நிகழ்வும் ஏன் தோன்றுகிறது என்பதை முழுமையாக புரிந்து கொள்ள நான்கு விதமான காரணங்களை அறிய வேண்டும் என்ற எண்ணமே இதன் மையமாகும். ஒரு காரணத்தை மட்டும் பார்த்தால் முழு விளக்கம் கிடைக்காது. எல்லா காரணங்களும் சேர்ந்து தான் ஒரு பொருளின் இயல்பையும் இருப்பையும் விளக்குகின்றன. இந்த கருத்து அறிவியல், தத்துவம், இயற்கை ஆய்வு, மற்றும் கலை பற்றிய புரிதலில் நீண்ட காலமாக பயன்படுத்தப்பட்டு வருகிறது.  
முதல் காரணம் பொருட்காரணம் ஆகும். ஒரு பொருள் எதனால் உருவாக்கப்பட்டது என்பதை இது விளக்குகிறது. உதாரணமாக ஒரு மண் பானை மண்ணால் செய்யப்படுகிறது. அந்த மண் தான் அதன் அடிப்படை காரணமாகும். எந்த பொருளாக இருந்தாலும் அதனை உருவாக்க பயன்படுத்தப்பட்ட மூலப் பொருள் எது என்பதை அறிதல் இந்த காரணத்தின் நோக்கமாகும். இது பொருளின் உடல் சார்ந்த அடிப்படையை விளக்குகிறது.  
இரண்டாவது காரணம் வடிவக் காரணம் ஆகும். ஒரு பொருள் எந்த வடிவம் அல்லது அமைப்பை கொண்டுள்ளது என்பதை இது கூறுகிறது. மண் பானை பானையாக இருப்பதற்கு அதன் குறிப்பிட்ட வடிவமே காரணம். அதே மண் வேறு வடிவம் பெற்றால் அது வேறு பொருளாக மாறும். இந்த காரணம் ஒரு பொருளை மற்றவற்றிலிருந்து வேறுபடுத்தி அடையாளம் காண உதவுகிறது. வடிவம் இல்லாமல் ஒரு பொருளின் தன்மை தெளிவாகாது.  
மூன்றாவது காரணம் செயல்காரணம் ஆகும். ஒரு பொருள் எதனால் உருவாக்கப்பட்டது அல்லது எந்த செயல் அதை உருவாக்கியது என்பதை இது விளக்குகிறது. மண் பானையை உருவாக்கிய குயவன் மற்றும் அவன் செய்த செயல் இந்த காரணமாகும். இயற்கையில் நிகழும் மாற்றங்களுக்கும் மனித செயற்பாடுகளுக்கும் பின்னால் இருக்கும் இயக்கத்தை இது சுட்டிக்காட்டுகிறது. ஏதோ ஒன்று நடந்ததற்கு முன் நடந்த செயல் இதன் மையமாகும்.  
நான்காவது காரணம் நோக்குக் காரணம் ஆகும். ஒரு பொருள் எந்த பயனுக்காக அல்லது எந்த இலக்குக்காக உருவாக்கப்பட்டது என்பதை இது விளக்குகிறது. மண் பானை நீர் சேமிக்க பயன்படுத்தப்படுவதற்காக உருவாக்கப்படுகிறது. அந்த பயன்பாடே அதன் நோக்கமாகும். அரிஸ்டாட்டிலின் பார்வையில் இந்த காரணம் மிகவும் முக்கியமானதாக கருதப்பட்டது. ஏனெனில் ஒரு பொருளின் முழு அர்த்தம் அதன் நோக்கத்தை அறிந்தால் தான் தெளிவாகும். இந்த நான்கு காரணங்களும் இணைந்து ஒரு பொருளின் முழுமையான விளக்கத்தை வழங்குகின்றன.
# பட்டியடிப்பிட்டி

<templatestyles src="Module:Infobox/styles.css"></templatestyles>
**பட்டியடிப்பிட்டி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அக்கரைப்பற்று பிரதேச செயலாளர் பிரிவில் அமைந்துள்ளது. இது அக்கரைப்பற்றுக்கு மேற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# பள்ளிக்குடியிருப்பு

<templatestyles src="Module:Infobox/styles.css"></templatestyles>
**பள்ளிக்குடியிருப்பு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது அக்கரைப்பற்று பிரதேச செயலாளர் பிரிவில் அமைந்துள்ளது. இது அக்கரைப்பற்றுக்கு மேற்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# மானூர் (பாண்டியர்) கல்வெட்டு

**மானூர் பாண்டியர் கல்வெட்டு**, தமிழ்நாட்டின் திருநெல்வேலி மாவட்டம், மானூர் ஊராட்சி ஒன்றியத்தில் உள்ள மானூர் கிராமத்தில் உள்ள பாண்டியர் கால கல்வெட்டாகும். கிபி எட்டாம் நூற்றாண்டில் பாண்டிய நாட்டில் மக்களாட்சி முறையில் கிராம சபைத் தேர்தல்கள் நடந்துள்ளதை இக்கல்வெட்டு மூலம் அறியப்படுகிறது.  
இக்கல்வெட்டு பாண்டிய மன்னர் பராந்தகன் எனும் **மாறன் சடையன்** ஆட்சிக் காலத்தைச் (768 - 815) சேர்ந்த, முக்கியமான கல்வெட்டாகும். மானூர் கிராமம் திருநெல்வேலிக்கு வடக்கே 17 கிலோமீட்டர் தொலைவில் உள்ளது.
# மானூர் (பாண்டியர்) கல்வெட்டு

## கல்வெட்டு கூறும் செய்திகள்

உள்ளாட்சித் தேர்தலில் ஒருவர் ஒரே ஒரு முறை மட்டும் போட்டியிட வாய்ப்பு அளிக்கப்பட்டது. அதிலும் ஐந்தாண்டுகள் மட்டும் தான் அவர் அந்த பணியைச் செய்ய முடியும் என்று அழுத்தம் திருத்தமாகச் சொல்கிறது. மன்னர் ஆட்சியிலும், மக்களாட்சி நடைபெற்றது என்பதை விளக்கும் கல்வெட்டு, திருநெல்வேலிக்கு வடக்கே 17 கிலோமீட்டர் தொலைவில் உள்ள மானுார் என்ற சிற்றுாரில் உள்ளது. மானூர் அம்பலவாணசுவாமி கோவிலில் உள்ள மண்டபத் துாண் ஒன்றில், பாண்டியர் காலத்தைச் சேர்ந்த, வட்டெழுத்துக் கல்வெட்டு உள்ளது. அக்கல்வெட்டு * பராந்தக நெடுஞ்சடைய வரகுணன்* என்ற மாறன் சடையனின் 35ம் ஆட்சியாண்டில் நடந்த உள்ளாட்சித் தேர்தலைப் பற்றிய முழு செய்திகளைத் தெரிவிக்கிறது.  
கிராம சபை உறுப்பினர்களை எவ்வாறு தேர்வு செய்வது என இந்தக் கல்வெட்டுத் தெளிவாக விளக்குகிறது. மானூர் கிராம சபையை, 'மானநிலை நல்லுார் மகாசபை' என இக்கல்வெட்டு கூறுகிறது. தற்போது மானுார் என்று அழைக்கப்படும் இந்த ஊர், அக்காலத்தில், 'மானநிலை நல்லுார்' என்று அழைக்கப்பட்டது.
# மானூர் (பாண்டியர்) கல்வெட்டு

## கல்வெட்டு கூறும் செய்திகள்

### வேட்பாளர் தகுதிகள்

கிராம சபைக்கு உறுப்பினராவதற்கு, கீழ்கண்ட தகுதிகள் அவசியம் என்பதை, 'ஸ்வஸ்தி ஸ்ரீ கோமாறஞ்ச டையருக்கு யாண்டு முப்பதஞ்சு' எனத் தொடங்கும் கல்வெட்டில் அறிய முடிகிறது.
1. வேட்பாளர்கள் 35 முதல் 70 வயதுக்குள் இருக்க வேண்டும்.
1. எழுதப் படிக்கத் தெரிந்தவர்களாக இருத்தல் வேண்டும்.
1. வயது அதிகமானவர்களுக்குத் தேர்தலில் போட்டியிட வாய்ப்பில்லை.
1. கல்வி மட்டுமின்றி, வருமானம் ஈட்டி, அரசுக்கு வரி கட்டுபவராகவும் இருத்தல் வேண்டும்.
1. வரி கட்டினால் மட்டும் போதாது; ஊருக்கு நன்மை செய்ய கொண்டு வரப்படும் திட்டங்களை, முடிக்கும் திறமைசாலிகளாகவும் இருக்க வேண்டும்.
1. போட்டியிடும் ஆண்டுக்கு முன்பான ஐந்தாண்டுகளில், எந்தப் பொதுநல அரசு பணியிலும் இருந்திருக்கக் கூடாது.  
உத்திரமேரூர் குடவோலை முறைக் கல்வெட்டில் இருப்பதைப் போன்றே, யாருக்கெல்லாம் தகுதி கிடையாது என்பதையும், இந்தக் கல்வெட்டு அதே முறையில் சொல்கிறது. இக்கல்வெட்ட்டு உத்தரமேரூர் கல்வெட்டை விட காலத்தால் முந்தியது. உத்திரமேரூர் கல்வெட்டில் இல்லாத இன்னொரு சிறப்பு அம்சம் இதில் என்னவென்றால், ஒருவருக்கு ஒரே ஒரு முறை மட்டும் தான் தேர்தலில் போட்டியிட வாய்ப்பு அளிக்கப்பட்டது. அதிலும் ஐந்தாண்டுகள் மட்டும் தான் அவர் அந்தப் பணியைச் செய்ய முடியும் என்று அழுத்தம் திருத்தமாகச் சொல்கிறது.
# மானூர் (பாண்டியர்) கல்வெட்டு

## இதனையும் காண்க

- உத்திரமேரூர் குடவோலை முறைக் கல்வெட்டுகள்
# வோய்தெக் (கரடி)

**வோத்தெக்** (*Wojtek*, 1942 - 2 திசம்பர் 1963) என்பது இரண்டாம் உலகப் போரின் போது போலந்தின் 2வது படைப்பிரிவின் வீரர்களால் தத்தெடுக்கப்பட்ட ஒரு சிரிய பழுப்புக் கரடி ஆகும். அவர்களுடன் வோத்தெக் இத்தாலிக்குச் சென்று 22வது பீரங்கி விநியோக படைப்பிரிவில் பணியாற்றியது.  
1944 ஆம் ஆண்டு, மோண்ட்டி கசீனோ சண்டையின் போது, வோய்தெக் தன் மனித தோழர்களைப் போலவே வெடிமருந்துப் பெட்டிகளை ஏந்திச் சென்றது. இது சாதாரண சிப்பாயிலிருந்து கார்போரலாக பதவி உயர்வு பெற்றது. மேலும் வருகை தந்த நேச நாட்டுத் தளபதிகள் மற்றும் தலைவர்களிடையே பிரபலமடைந்தது. போருக்குப் பிறகு போலந்து இராணுவத்திலிருந்து விடுவிக்கப்பட்டு, தனது எஞ்சிய வாழ்நாள் முழுவதும் ஸ்காட்லாந்தில் உள்ள எடிபர்க் உயிரியல் பூங்காவில் வாழ்ந்தது.  
"வோய்தெக்" என்பது போலந்தில் பொதுவாக ஒரு பழைய ஸ்லாவிக் பெயரான " வோய்சீச் " என்பதன் சுருக்கமாகும் .
# வோய்தெக் (கரடி)

## வரலாறு

### தத்தெடுப்பு

1942 வசந்த காலத்தில், புதிதாக உருவாக்கப்பட்ட ஆண்டர்ஸ் இராணுவம், 1939 ஆம் ஆண்டு சோவியத் ஒன்றியம் கிழக்கு போலந்தின் மீது படையெடுத்ததைத் தொடர்ந்து ஆயிரக்கணக்கான போலந்து பொதுமக்களுடன் சேர்ந்து சோவியத் ஒன்றியத்தை விட்டு ஈரானுக்குப் புறப்பட்டது. வேட்டைக்கார்களால் கொல்லப்பட்டு ஆதரவற்று இருந்த ஒரு கரடிக் குட்டியை ஒரு ஈரானியச் சிறுவன் ஈரானின் அமதான் நகருக்கு 1942 ஆம் ஆண்டு எடுத்துச் சென்றான். 1942 ஏப்ரல் 8 அன்று, பஹ்லவியிலிருந்து ஈரானின் தெகுரானுக்குப் பயணித்த, போலந்து வீரர்கள் கரடிக் குட்டியை விற்கவந்த அந்த ஈரானிய சிறுவனைச் சந்தித்தனர். போலந்து வீர்களுடன் பயணித்த அகதிகளில் ஒருவரான, ஜெனரல் போல்ஸ்லாவ் வியனியாவா-டுலுகோசோவ்ஸ்கியின் மருமகளான, 18 வயது இரினா (இன்கா) போகிவிச்சை, அந்தக் குட்டி ஈர்த்தது. லெப்டினன்ட் அனடோல் டார்னோவிஸ்கியை அந்தக் குட்டிக் கரடியை வாங்கவைத்தார். அது அடுத்த மூன்று மாதங்கள் தெகுரானுக்கு அருகில் அமைக்கபட்ட போலந்து அகதிகள் முகாமில், இரினாவின் பராமரிப்பில் இருந்தது. அது வளர வளர இரினாவினால் பராமரிக்க முடியவில்லை. எனவே ஆகத்து மாதத்தில், கரடிக் குட்டியை 2வது போக்குவரத்து படைப்பிரிவுக்கு நன்கொடையாக வழங்கிவிட்டாள். அது பின்னர் 22வது பீரங்கி விநியோக படைப்பிரிவாக மாறியது. வீரர்களால் இதற்கு வோய்தெக் என்று பெயரிட்டனர்.
# வோய்தெக் (கரடி)

## வரலாறு

### ஊட்டச்சத்தும் வளர்ச்சியும்

துவக்கத்தில் வோய்தெக்கிற்கு விழுங்குவதில் சிக்கல் இருந்தது, எனவே அதற்கு ஒரு பழைய வோட்கா போத்தலில் இருந்து கெட்டியாக்கபட்ட பால் ஊட்டப்பட்டது. பின்னர் அதற்கு பழம், பழப்பாகு, தேன், சர்க்கரைப்பாகு போன்றவை வழங்கப்பட்டன. மேலும் அதற்கு பிடித்தமான பானமாக மாறிய பீர் அவ்வப்போது வெகுமதியாக அளிக்கப்பட்டது. பின்னர் அது சிகரெட் புகைப்பதை (அல்லது சாப்பிடுவதை) விரும்பியது, அதே போல் காலையில் காபி குடிப்பதையும் விரும்பியது. இரவில் குளிராக இருந்தால் மற்ற வீரர்களுடன் சேர்ந்து தூங்கியது. அது வீரர்களுடன் மல்யுத்தம் செய்வதை விடும்பியது. மேலும் வரவேற்கப்படும்போது வணக்கம் செலுத்தும்போது சல்யூட் அடிக்க கற்றுக் கொண்டது. அது வீரர்கள் மற்றும் பொதுமக்களை ஈர்ப்பதாக மாறியது. விரைவில் அருகில் நிறுத்தப்பட்டிருந்த அனைத்து படைப் பிரிவுகளுக்கும் அதிகாரப்பூர்வமற்ற சின்னமாக மாறியது. 22வது படைப் பிரிவுடன், அது ஈராக்கிற்கும், பின்னர் சிரியா, பாலஸ்தீனம், எகிப்து வழியாகவும் சென்றது.  
வோய்தெக் மற்ற வீரர்களைப் போலவே, பீர் குடித்து, புகைபிடித்து. மேலும் அவர்கள் செய்வதைப் பார்த்து தானும் தன் பின்னங்கால்களில் நின்று அவர்களுடன் அணிவகுத்துச் சென்றது. வோய்தெக்கை பார்த்துக் கொள்ள ஒரு பராமரிப்பாளர் நியமிக்கபட்டார். அந்தக் கரடிக் குட்டி போர்ப் பயணத்தின்போதே வளர்ந்தது. மேலும் மோண்ட்டி கசீனோ சண்டையின் போது, அதன் எடை 90 கிலோவாக (14 ஸ்டோன்; 200 பவுண்டுகள்) இருந்தது.
# வோய்தெக் (கரடி)

## வரலாறு

### படைவீரன் வோய்தெக்

எகிப்திலிருந்து, போலந்து II படைப்பிரிவு, பிரித்தனின் எட்டாவது இராணுவத்துடன் இணைந்து போரிட மீண்டும் பணிக்கபட்டது. இது எல் அலமைன் போன்ற வட ஆப்பிரிக்கப் போர்கள் மற்றும் இத்தாலியப் போர்த்தொடர்களில் பிரபலமானது. போலந்து படை வீரர்கள் தங்கள் கூடணி நாடான பிரித்தானிய போர்க்கப்பலில் இத்தாலிக்கு செல்ல வேண்டிய இருந்தது. பிரித்தானிய போக்குவரத்துக் கப்பலில் செல்லப்பிராணிகளை ஏற்ற மாட்டோம் என்ற விதிமுறையைக் கூறி கரடியை உடன் அழைத்துச் செல்ல தடை கூறினர். இந்த்த் தடையைச் சமாளிக்க, வோய்தெக் அதிகாரப்பூர்வமாக போலந்து இராணுவத்தில் ஒரு இராணுவ வீரனாக சேர்க்கப்பட்டு 22வது பீரங்கி விநியோக படைப் பிரிவின் வீரர்களில் பட்டியலிடப்பட்டது. ஹென்றிக் சச்சரேவிச் மற்றும் லூ வோர்சோவ்ஸ்கி ஆகியோர் அதன் பராமரிப்பாளர்களாக நியமிக்கப்பட்டனர். <sup>&#x5B; *<span title="This claim needs references to reliable sources. (October 2023)">மேற்கோள் தேவை</span>* &#x5D;</sup>  
தனக்கென சொந்தமாக சம்பளப் புத்தகம், பதவி, வரிசை எண் கொண்ட ஒரு சிப்பாயாக, இது மற்ற வீரர்களுடன் கூடாரங்களிலோ அல்லது சரக்குந்து மூலம் கொண்டு செல்லப்பட்ட ஒரு சிறப்பு மரப்பெட்டியிலோ வசித்து வந்தது. மோண்ட்டி கசீனோ சண்டையின் போது, வோய்தெக் 25-பவுண்டு பீரங்கி குண்டுகள் நிரம்பிய 100-பவுண்டு (45 கிலோ) எடையுள்ள பெட்டிகளைச் சுமந்து, தனது படைப்பிரிவுக்கு உதவியது. அது அந்தப் பெட்டிகளில் எதையும் கீழே போடவில்லை. இந்தக் கதை அதன் நம்பகத்தன்மை குறித்து விவாதங்களை உருவாக்கிய போதிலும், ஒரு பிரித்தானிய படைவீரர் கரடி ஒன்று வெடிமருந்துப் பெட்டிகளைச் சுமந்து செல்வதைக் கண்டதாக நினைவு கூர்ந்த ஒரு பதிவு உள்ளது. அந்தக் கரடி வீரர்களைப் போலவே செய்தது: வீரர்கள் பெட்டிகளைத் தூக்குவதைக் கண்டதும், அது அவர்களைப் போலவே செய்தது. வோய்தெக் பொதுவாக நான்கு பேர் தூக்கக்குடிய பெட்டிகளை எடுத்துச் சென்றது. அவற்றை ஒரு சுமையுந்து மீதோ அல்லது பிற வெடிமருந்துப் பெட்டிகளின் மீதோ அடுக்கி வைத்தது. போலந்து வெற்றிக்குப் பிறகு, படைப்பிரிவுக்கு வருகை தரும் நேச நாட்டுத் தளபதிகள், அரசியல்வாதிகள் போன்றோர் மத்தியில் வோய்தெக் பிரபலமாக ஆனது. இந்த சேவைக்காக அதற்கு கார்போரல் பதவி உயர்வு அளித்தது. வோய்தெக்கின் புகழை அங்கீகரிக்கும் விதமாக, பீரங்கி குண்டுகளை ஏந்திய கரடியின் படம் 22வது படைப்பிரிவின் அதிகாரப்பூர்வ சின்னமாக ஏற்றுக்கொள்ளப்பட்டது.
# வோய்தெக் (கரடி)

## வரலாறு

### போருக்குப் பி்ன்பு

1945 ஆம் ஆண்டு இரண்டாம் உலகப் போர் முடிந்த பிறகு, வோய்தெக் 22வது படைப்பிரிவின் வீரர்களுடன் இசுக்கொட்லாந்தின் பெர்விக்ஷயருக்கு கொண்டு செல்லப்பட்டது. அவர்கள் ஸ்காட்டிஷ் எல்லைகளில் உள்ள ஹட்டன் கிராமத்திற்கு அருகிலுள்ள சன்விக் பண்ணையில் உள்ள வின்ஃபீல்ட் விமான தளத்தில் நிறுத்தப்பட்டனர். வோய்தெக் விரைவில் உள்ளூர் பொதுமக்கள் மற்றும் பத்திரிகையாளர்களிடையே பிரபலமடைந்தது. மேலும் போலந்து-ஸ்காட்டிஷ் சங்கம் அதை கௌரவ உறுப்பினராக்கியது.  
1947 நவம்பர் 15 அன்று இராணுவத்தில் இருந்து பணி நீக்கம் செய்யபட்ட வோய்தெக் எடின்பர்க் உயிரியல் பூங்காவில் ஒப்படைக்கப்பட்டது. அங்கு அது எஞ்சிய தனது வாழ்நாள் முழுவதும் கழித்து. அங்கு பத்திரிகையாளர்களும், முன்னாள் போலந்து வீரர்களும் அடிக்கடி அவதைப் பார்வையிட்டனர். அவர்களில் சிலர் அது சாப்பிட சிகரெட்டுகளை வீசினர். அது இராணுவத்தில் இருந்தபோது செய்தது போல. போலந்து மொழியில் பேசப்பட்டதற்கு அது இன்னும் மகிழ்ச்சியுடன் செவிசாய்த்தது. மேலும் அதன் முன்னாள் படைப் பிரிவில் பலரை அடையாளம் கண்டது. ஊடக கவனம் வோய்தெக்கின் புகழில் பங்களித்தது. பிபிசி தொலைக்காட்சியின் குழந்தைகளுக்கான *ப்ளூ பீட்டர்* நிகழ்ச்சியில் இது அடிக்கடி விருந்தினராக இருந்தது.  
வோய்தெக் 1963 திசம்பர் 2 அன்று தன் 21 வயதில் இறந்தது. அப்போது 500 கிலோகிராம் (1,100 பவுண்டுகள்) எடையும், 1.8 மீட்டருக்கும் அதிகமான (5 அடி 11 அங்குலம்) உயரம் கொண்டதாக இருந்தது.
# இலெய்டிக் உறுப்பு

**இலெய்டிக் உறுப்பு** (*Leydig's organ*) என்பது ஒரு சில மீன்களில் மட்டும் காணப்படும் தனித்துவமான அமைப்பு ஆகும். 1857இல் முதன்முதலில் இதனை விவரித்த செருமன் திசுவியல் அறிஞர் பிரான்சு லெய்டிக்கின் நினைவாகப் பெயரிடப்பட்டது. மீன்களின் உணவுக்குழாயின் மேல் மற்றும் கீழ்ப் பகுதியில் வலையமைப்பு போன்று அமைந்துள்ளது. மண்ணீரல் மற்றும் இனப்பெருக்க உறுப்பினைச் சுற்றியுள்ள சிறப்பு திசுக்கள் உற்பத்தி செய்வது போன்று இலெய்டிக் உறுப்பும் இரத்த சிவப்பணுக்களை உற்பத்தி செய்கிறது. பாலூட்டிகளின் பிளாசுமா உயிரணுக்களின் கட்டமைப்புகளை நெருக்கமாக ஒத்திருக்கும் ஹெட்டோரோபிலிக் மற்றும் ஈசினோபிலிக் கிரானுலோசைட்டுகளை உற்பத்தி செய்கின்றன. லெய்டிக் உறுப்பு நோய் எதிர்ப்பு மண்டலத்தின் ஒரு பகுதியாகும்.
# அரிவாள் வால்

**அரிவாள் வால்** (*Sickle tail*) என்பது நாய்களை ஓநாய்களிலிருந்து பிரிக்கும் ஒற்றை தோற்றவமைப்பு பண்பு ஆகும். வால்களைக் கொண்ட நாய்களின் வாலனது மேல்நோக்கிய வளைவைக் கொண்டுள்ளன. இதனை அரிவாள் வால் என்று அழைக்கின்றனர். ஓநாய்களின் வால் நேராக கீழ் நோக்கித் தொங்குகிறது. இது தூரிகை வால் என்று அழைக்கப்படுகிறது. நரிகளின் வாலும் ஓநாய்களின் வாலைப் போன்றது.
# தோல் விளிம்பு பை

**தோல் விளிம்பு பை** என்பது **கென்றி பை** (*Henry's pocket*) என அழைக்கப்படுகிறது. இது வெளிப்புற காதின் கீழ்ப்பகுதியில் பின்புறமாக தோன்றும் ஒரு திறந்த பை வடிவத் தோல் மடிப்பு ஆகும். இந்தப் பை மனிதனில், காதின் செவிக்கரடின் தோராயமான இடத்தில் அமைந்துள்ளது. இது வீசல் மற்றும் வௌவால் உட்பட பல பாலூட்டிகளில் காணப்படுகிறது. குறிப்பாக வீட்டு பூனை மற்றும் சில நாய் இனங்களில் தெளிவாக காணக்கூடியது.  
"கென்றி பை" என்ற பெயர் எங்கிருந்து எவ்வாறு வந்தது என்பது தெரியவில்லை. இந்த வார்த்தையின் ஆரம்பகால பயன்பாடு ஆலிவ் ராய்சுடன் எழுதிய *லிவிங் கிரியேச்சர்சு ஆஃப் எ இங்கிலீசு கோம்* (1971) என்ற புத்தகத்திலிருந்து வந்ததாகத் தெரிகிறது. இருப்பினும் ஆசிரியரின் பயன்பாட்டுத் தொனியின் மூலம், இந்தச் சொல் ஏற்கனவே பயன்பாட்டில் இருந்ததையும், அறியப்படாத தோற்றத்தையும் குறிக்கிறது.
# தோல் விளிம்பு பை

## பயன்பாடு

கென்றி பையின் செயல்பாடு என்னவென்று அறியப்படவில்லை. மேலும் இதற்கு ஏதேனும் பணி இருக்கிறதா என்பது தெளிவாகத் தெரியவில்லை.
# சசரானா சட்டமன்றத் தொகுதி

**சசரானா சட்டமன்றத் தொகுதி** *(Jasrana Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிரோசாபாத் மாவட்டத்தில் அமைந்துள்ளது. சசரானா, பிரோசாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சசரானா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1974 | பல்பீர் சிங் | பாரதிய கிரந்தி தளம் |  |
| 1977 | ஜனதா கட்சி |  |  |
| 1980 | விசூன் தயாள் வர்மா | இந்திய தேசிய காங்கிரசு (இ) |  |
| 1985 | பல்வீர் சிங் | லோக்தளம் |  |
| 1989 | இரகுநாத் சிங் வர்மா படேல் | இந்திய தேசிய காங்கிரசு</br> |  |
| 1991 | சைதன் சிங் | ஜனதா தளம் |  |
| 1993 | இராம்வீர் சிங் | rowspan=3 | சமாஜ்வாதி கட்சி |
| 1996 |  |  |  |
| 2002 |  |  |  |
| 2007 | இராம் பிரகாசு யாதவ் | சுயேச்சை |  |
| 2012 | இராம்வீர் சிங் | சக |  |
| 2017 | இராம்கோபால் பப்பு லோதி | பாஜக</br> |  |
| 2022 | சச்சின் யாதவ் | சமாஜ்வாதி கட்சி |  |
# நில் ரத்தன் தார்

**நில் ரத்தன் தார்** *(Nil Ratan Dhar)* (சனவரி-2- 1892 - 5 டிசம்பர் 1986) அலகாபாத் பல்கலைக்கழகத்தில் மண் அறிவியல் மற்றும் வேதியியல் துறையில் இந்தியப் பேராசிரியராக இருந்தார், மண்ணில் வளிமண்டல நைட்ரசனின் வெப்ப மற்றும் ஒளி-வேதியியல் நிலைப்படுத்தலைக் கண்டுபிடித்ததற்காக அறியப்பட்டார். இவர் சுதந்திரப் போராட்ட வீரர் சீபன் ரத்தன் தார் அவர்களின் சகோதரர் ஆவார். "இந்திய இயற்பியல் வேதியியலின் தந்தை " என்றும் அழைக்கப்பட்டார்." தார் உலக அறிவியல் அகாடமி, இந்தியாவின் தேசிய அறிவியல் அகாடமி மற்றும் அலகாபாத்தில் உள்ள சீலா தார் மண் அறிவியல் நிறுவனம் போன்ற பல அறிவியல் அமைப்புகளின் நிறுவன உறுப்பினராக இருந்துள்ளார்.
# நில் ரத்தன் தார்

## ஆரம்பகால வாழ்க்கை மற்றும் கல்வி

இவர் 1892 ஆம் ஆண்டு ஜனவரி 2 ஆம் தேதி பிரித்தானிய இந்தியாவின் (இப்போது வங்காளதேசத்தின் ஜெசோர் ) ஜோல்காடாவில் ஒரு வழக்கறிஞரான பிரசன்னா குமார் தார் மற்றும் நிரோட் மோகினி தார் ஆகியோருக்குப் பிறந்தார். இவரது தாத்தா பிரேம் சந்த் தார், அந்த இடத்தைச் சேர்ந்த ஜமீன்தார்.  
இவர் 1917 இல் இலண்டன் பல்கலைக்கழகத்தில் முனைவர் பட்டம் பெற்றார். 1919 இல், பிரான்சில் அறிவியலில் முனைவர் பட்டம் பெற்றார். பனாரஸ் இந்து பல்கலைக்கழகம் , அலகாபாத் பல்கலைக்கழகம் , சாதவ்பூர் பல்கலைக்கழகம் , கோரக்பூர் பல்கலைக்கழகம் மற்றும் விசுவபாரதி பல்கலைக்கழகம் ஆகியவற்றிலிருந்து அவருக்கு கௌரவ முனைவர் பட்டம் வழங்கப்பட்டது.
# நில் ரத்தன் தார்

## விருதுகள் மற்றும் பதவிகள்

1919ஆம் ஆண்டில் தார் இலண்டன் வேதியியல் சங்கம், மற்றும் வேதியியல் நிறுவனம் (பின்னர் அரசகழக வேதியியல் நிறுவனம்) ஆகியவற்றின் உறுப்பினராகத் தேர்ந்தெடுக்கப்பட்டார். தார் பிரான்சின் அறிவியல் அகாதமியின் தொடர்புடைய உறுப்பினராகவும், பிரான்சு வேளாண் அகாடமியின் வெளிநாட்டு உறுப்பினராகவும் இருந்தார். இவர் நான்கு முறை நோபல் பரிசுக்கு பரிந்துரைக்கப்பட்டார். இந்திய வேதியியல் சங்கம் மற்றும் இந்தியாவின் தேசிய அறிவியல் அகாடமியின் நிறுவன உறுப்பினராகவும், 1933 முதல் 1934 வரை மற்றும் 1935-1937 வரை முறையே இரு அமைப்புகளின் தலைவராகவும் இருந்தார். நிறுவன உறுப்பினராக இல்லாவிட்டாலும், இவர் இந்திய மண் அறிவியல் சங்கத்தின் தலைவராகவும் பணியாற்றினார். தார் இந்தியாவின் உயிரியல் வேதியியலாளர்கள் சங்கத்தின் உறுப்பினராகவும் இருந்தார். 1961 ஆம் ஆண்டில், இந்திய அறிவியல் பேராய சங்கத்தின் பொதுத் தலைவரானார் .
# கண் தண்டு

**கண் தண்டு** (*Eyestalk*) அல்லது **கண் காம்பு** என்பது உடற்கூறியலில், (மேலும் **ஓமடோஃபோர்** என்றும் அழைக்கப்படுகிறது) என்பது உடலிலிருந்து கண்ணை நீட்டி, கண்ணுக்கு சிறந்த பார்வையினை வழங்கும் ஒரு நீட்டிப்பு அமைப்பு ஆகும். இது இயற்கையில் ஒரு பொதுவான அம்சமாகும். மேலும் புனைகதைகளில் விலங்குகளில் அடிக்கடி தோன்றும் அமைப்பாகும்.  
கண் தண்டுகள் ஒரு சிறப்பு வகை உடல் நீட்சியாகும். இந்த நீட்சியின் முனைகளில் வாசனை உறுப்புகளும் இருக்கலாம். வாசனை உணர்வுள்ள உறுப்புகளைக் கொண்ட உயிரினங்களுக்கு உதாரணமாக நத்தை, ட்ரைலோபைட் மீப்பெரும் குடும்பமான அசாஃபிடா மற்றும் ஈ குடும்பம் தயோப்சிடே ஆகியவை அடங்கும். ஓடில்லா நத்தை, நத்தைகளில், இந்த கண் தண்டு சேதமடைந்தால் மீளாக்கம் பெரும் பண்பினைக் கொண்டுள்ளது. மேலும் சில சிற்றினங்களில், உள்ளிழுக்கக்கூடிய வகையில் அமைந்துள்ளது. ஓடுடைய கணுக்காலிகளும் இரண்டு பிரிவுகளைக் கொண்ட கண் தண்டுகளைக் கொண்டுள்ளன.
# பவளப்பாறை தடுப்பு

**பவளப்பாறை தடுப்பு** (Septum-coral)என்பது பவளப்பாறைகளில் பவளப்பாறை சுவருக்குள் இருக்கும் செங்குத்துத் தகடுகளில் ஒன்றாகும். பவளப்பாறை சுவருக்கு வெளியே காணப்படும் இந்த தட்டுகள் கோசுடே என்று அழைக்கப்படுகின்றன. உயிரணுத் தருப்பு தடிமனாகவோ, மெல்லியதாகவோ அல்லது அளவில் வேறுபட்டதாகவோ இருக்கலாம். இவை ஊசி போன்றோ கத்தி போன்றோ பற்களைக் கொண்டிருக்கலாம். பவளப்பாறைப் பேரினங்களைப் பொறுத்து இவை பெரும்பாலும் வெவ்வேறு வடிவங்களைக் கொண்டிருக்கலாம்.
# எர்பியம்(III) சல்பேட்டு

**எர்பியம்(III) சல்பேட்டு** (*Erbium(III) sulfate*) என்பது Er<sub>2</sub>(SO<sub>4</sub>)<sub>3</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஓர் இளஞ்சிவப்பு நிறப் படிக உப்பு ஆகும். நீரை எளிதில் உறிஞ்சி ஒரு எண்நீரேற்றை உருவாக்கும். கண்ணாடி உற்பத்தி மற்றும் பீங்கான் மேற்பரப்பு பூச்சுகளில் ஒரு வண்ணமூட்டியாகவும், ஒளியிழை உற்பத்தியில் ஒரு கலப்படப் பொருளாகவும் பயன்படுத்தப்படுகிறது.
# எர்பியம்(III) சல்பேட்டு

## தயாரிப்பு

எர்பியம்(III) ஆக்சைடை கந்தக அமிலத்தில் கரைப்பதன் மூலம் எர்பியம் சல்பேட்டைத் தயாரிக்கலாம்.
:Er<sub>2</sub>O<sub>3</sub> + 3 H<sub>2</sub>SO<sub>4</sub> ->Er<sub>2</sub>(SO<sub>4</sub>)<sub>3</sub> + 3 H<sub>2</sub>O
# 2025 வரைவு விதைகள் சட்டம்

விதைத்துறை தொடர்பான விதிமுறைகளை சீரமைப்பதற்கான நவம்பர் 2025ஆம் ஆண்டில், இந்திய அரசின் இந்திய வேளாண்மைத் துறை மற்றும் உழவர் நல அமைச்சகத்தின் முயற்சியில் 2025ஆம் ஆண்டுக்கான வரைவு விதை சட்ட முன்மொழிவானது, 1966 ஆம் ஆண்டு விதைச் சட்டம் மற்றும் 1983ஆம் ஆண்டு விதை கட்டுப்பாட்டு ஆணை ஆகியவற்றை மாற்றுவதை நோக்கமாகக் கொண்டுள்ளது. இந்த புதிய சட்டம் தரமான விதைகளின் விநியோகத்தை மேம்படுத்தும், போலி விதைகளைத் தடுக்கும் மற்றும் விவசாயிகளுக்கு அதிக பாதுகாப்பை வழங்கும் என்று கூறப்படுகிறது.  
ஆனால் 2004 மற்றும் 2019 ஆம் ஆண்டுகளில் மேற்கொள்ளப்பட்ட முந்தைய முயற்சிகளைப் போலவே, இச்சட்ட முன்மொழிவும் கடுமையான விமர்சனங்களை எதிர்கொண்டுள்ளது. முன்மொழியப்பட்ட இந்தச் சட்டம், சாதாரண விவசாயிகளை விட, குறிப்பாக பாரம்பரிய, இரசாயனமற்ற விவசாயத்தை நம்பியிருப்பவர்களை விட, விதை நிறுவனங்களுக்கும், வேளாண் வணிகங்களுக்கும் மிகவும் உகந்தது என்று வேளாண்மைக் குழுக்கள், விதை வல்லுநர்கள் மற்றும் சமூக அமைப்புகள் வாதிடுகின்றது.  
*பாரத் பீஜ் ஸ்வராஜ் மஞ்ச்* அமைப்பின் உறுப்பினரான விதை வல்லுநர் பாரத் மன்சதா, இந்த வரைவுச் சட்டம் "சாதாரண விவசாயிகளை விட, குறிப்பாக இரசாயன உள்ளீடுகள் இல்லாமல் இயற்கை முறையில் விவசாயம் செய்ய பாரம்பரிய விதைகளை விரும்பும் விவசாயிகளை விட, விதை நிறுவனங்கள் மற்றும் வேளாண் வணிகங்களின் நலனுக்காகவே அதிகம் இருப்பதாகத் தெரிகிறது" என்று எச்சரித்தார்
# 2025 வரைவு விதைகள் சட்டம்

## முக்கிய அம்சங்கள்

வேளாண்மை மற்றும் உழவர் நல அமைச்சகம், இந்த சட்ட முன்மொழிவு பெருகிவரும் சிக்கலான விதைச் சந்தைக்கும், தரம் குறைந்த விதைகளால் ஏற்படும் அதிகரித்து வரும் நிதி இழப்புகளுக்கும் ஒரு தீர்வாக அமையும் என்று கூறுகிறது. இது பல முக்கிய ஒழுங்குமுறை மாற்றங்களை அறிமுகப்படுத்துகிறது:  
- விதை வகைகளின் கட்டாயப் பதிவு: விவசாயிகளின் பாரம்பரிய விதை வகைகள் மற்றும் ஏற்றுமதிக்காக மட்டுமேயான விதைகள் தவிர, அனைத்து விதை வகைகளுக்கும் அரசிடம் பதிவு செய்வது கட்டாயமாகும். பதிவு பெறுவதற்கு முன்பு, விதை வகைகள் பல இடங்களில் சாகுபடி மற்றும் பயன்பாட்டிற்கான மதிப்பு (VCU) சோதனைக்கு உட்படுத்தப்பட வேண்டும். குறைந்தபட்ச முளைப்புத்திறன் மற்றும் தூய்மைத் தரங்களை பூர்த்தி செய்பவை மட்டுமே விற்பனை செய்யப்படலாம்.  
- வலுவான சந்தைக் கட்டுப்பாடுகள் மற்றும் கண்டறியும் வசதி: விதை வியாபாரிகள் மற்றும் விநியோகஸ்தர்கள் விதைகளை விற்க, இறக்குமதி செய்ய அல்லது ஏற்றுமதி செய்ய மாநில அரசுகளால் வழங்கப்படும் பதிவுச் சான்றிதழைப் பெற வேண்டும். ஒவ்வொரு விதை கொள்கலனிலும் மத்திய அரசின் விதை கண்டறியும் இணையதளம் மூலம் உருவாக்கப்பட்ட ஒரு QR குறியீடு இருக்க வேண்டும். இது முழுமையான கண்காணிப்பை செயல்படுத்தும்.  
- பெரிய நிறுவனங்களுக்கு எளிதான இணக்கம்: முன்மொழியப்பட்ட மத்திய அங்கீகார அமைப்பு, தேசிய அளவில் அங்கீகாரம் பெற்ற நிறுவனங்கள் அனைத்து மாநிலங்களிலும் தானியங்கி அங்கீகாரத்தைப் பெற அனுமதிக்கும் — இந்த நடவடிக்கை பெரிய நிறுவனங்களுக்கு பெருமளவில் பயனளிக்கும் என்று விமர்சகர்கள் கூறுகின்றனர்.  
- தண்டனைகள்: தரம் குறைந்த விதைகளை விற்பது அல்லது SATHI இணையதளத்தில் தகவல்களைப் புதுப்பிக்கத் தவறுவது போன்ற சிறிய குற்றங்களுக்கு ரூபாய். 1 இலட்சம் முதல் அபராதம் விதிக்கப்படும். போலியான அல்லது பதிவு செய்யப்படாத விதைகளை விற்பது உள்ளிட்ட பெரிய மீறல்களுக்கு, ரூபாய். 30 லட்சம் வரை அபராதம் மற்றும் மூன்று ஆண்டுகள் வரை சிறைத் தண்டனை விதிக்கப்படலாம்.
- விவசாயிகளின் உரிமைகள்: இந்த சட்ட முன்மொழிவு, ஒரு தனிப்பட்ட விவசாயிக்கு, பண்ணையில் சேமிக்கப்பட்ட விதைகளை "பயிரிட, விதைக்க, மீண்டும் விதைக்க, சேமிக்க, பயன்படுத்த, பரிமாறிக்கொள்ள, பகிர அல்லது விற்க" உரிமை உண்டு என்பதை உறுதிப்படுத்துகிறது. இருப்பினும், அந்த விதைகளை ஒரு நிறுவனத்தின் வர்த்தகப் பெயரில் விற்க முடியாது என்ற நிபந்தனையும் உள்ளது. புதிய மத்திய மற்றும் மாநில விதைக் குழுக்கள் இதன் அமலாக்கத்தைக் கண்காணிக்கும்.
# 2025 வரைவு விதைகள் சட்டம்

## விமர்சனங்கள்

2025 விதைகள் சட்ட முன்மொழிவு மீது விமர்சனங்கள் எழுந்துள்ளது.
- இழப்பீடு பெறுவதற்கு எளிய வழி இல்லை: குறைபாடுள்ள விதைகளால் பயிர் சேதம் ஏற்பட்டால், விவசாயிகள் இழப்பீடு கோரி நீதிமன்றங்கள் மூலம் தான் அணுக வேண்டியிருக்கும். இந்தச் செயல்முறையை மேற்கொள்வதற்கான வளங்கள் பல சிறு விவசாயிகளிடம் இல்லை. இந்த சட்ட முன்மொழிவு விவசாயிகள் நிவாரணம் பெறுவதற்கு எந்தவொரு நடைமுறைக்கு உகந்த அல்லது எளிதில் அணுகக்கூடிய வழிமுறையையும் வழங்கவில்லை வாதிடுகின்றனர்.  
- சமூக விதை பாதுகாவலர்கள் விலக்கப்படுகிறார்கள்: தனிப்பட்ட விவசாயிகள் விதைகளைச் சேமித்து பகிர்ந்து கொள்ள அனுமதிக்கப்பட்டாலும், உழவர் உற்பத்தியாளர் அமைப்புகள் (FPOs), மகளிர் விதை சேகரிப்புக் குழுக்கள் மற்றும் பாரம்பரிய விதை சேமிப்பு வலையமைப்புகள் போன்ற சமூகக் குழுக்கள் வணிக நிறுவனங்களாக வகைப்படுத்தப்படும். பெரிய நிறுவனங்களுக்குப் பொருந்தும் அதே அதிகாரத்துவ மற்றும் டிஜிட்டல் இணக்கத் தேவைகளுக்கு அவர்களும் உட்படுத்தப்படுவார்கள். இது இந்தியாவின் மரபணு பாரம்பரியத்தை சுரண்டுவதற்கு வழிவகுக்கும் என்று விவசாய சங்கத் தலைவர் மன்சதா எச்சரிக்கிறார்  
- பெருநிறுவனச் சார்பு மற்றும் டிஜிட்டல் சுமை: VCU சோதனைகள், பொதுவாகப் பெரிய நிறுவனங்களால் உற்பத்தி செய்யப்படும் சீரான கலப்பின விதைகளுக்குச் சாதகமாக உள்ளது என்று விமர்சகர்கள் கூறுகின்றனர். உள்நாட்டு, பன்முகத்தன்மை கொண்ட மற்றும் காலநிலை மாற்றத்தை தாங்கக்கூடிய ரகங்கள் தரப்படுத்தப்பட்ட அளவுகோல்களைப் பூர்த்தி செய்ய சிரமப்படக்கூடும். மேலும் அவை படிப்படியாக முறையான சந்தைகளில் இருந்து மறைந்து போகக்கூடும்.  
இந்த சட்ட முன்மொழி விரிவான டிஜிட்டல் அறிக்கையிடலையும் கோருகிறது. QR குறியீடுகள், ஆன்லைன் சமர்ப்பிப்புகள் மற்றும் தொடர்ச்சியான கண்காணிப்பு ஆகியவை குறைந்த இணைய அணுகல் அல்லது டிஜிட்டல் கல்வியறிவு கொண்ட கிராமப்புற சிறு விதை பாதுகாவலர்களுக்கு சவால்களை ஏற்படுத்தும்.  
- வெளிநாட்டு விதைகளுக்கான ஓட்டை: VCU சோதனைக்காக வெளிநாட்டு நிறுவனங்களை அங்கீகரிக்க இந்த சட்ட முன்மொழிவு அனுமதிக்கிறது. வெளிநாட்டு மதிப்பீடுகளின் அடிப்படையில் மட்டுமே மரபணு மாற்றப்பட்ட அல்லது காப்புரிமை பெற்ற விதைகள் இந்தியாவிற்குள் நுழைய இது வழிவகுக்கும் என்று விமர்சகர்கள் அஞ்சுகின்றனர்.  
- கடுமையான கண்காணிப்பு இல்லாமல் மரபணு மாற்றப்பட்ட அல்லது மரபணு திருத்தப்பட்ட விதைகள் அனுமதிக்கப்பட்டால், "மனித மற்றும் சுற்றுச்சூழல் ஆரோக்கியத்திற்கு ஏற்படும் அபாயங்கள் பெருமளவில் பெருகும்; மேலும் சிறு விவசாயிகள் இன்னும் லாபமற்ற நிலைக்குத் தள்ளப்படுவார்கள்" என்று மன்சதா வாதிடுகிறார்.
# உலோதிக் கோட்டை

**உலோதிக் கோட்டை** (*Lodi Fort*) என்பது இந்தியாவின் பஞ்சாப் மாநிலத்தில் உள்ள லூதியானா நகரில் அமைந்துள்ள ஒரு கோட்டையாகும். இந்தக் கோட்டை சத்லச்சு ஆற்றின் கரையில் அமைந்துள்ளதுடன், அருகிலுள்ள பில்லூர் நகரத்திற்குச் செல்லும் ஒரு சுரங்கப்பாதையையும் கொண்டுள்ளது.
# உலோதிக் கோட்டை

## வரலாறு

உலோதிக் கோட்டை 500 ஆண்டுகளுக்கு முன்பு சிக்கந்தர் கான் உலோதியின் ஆட்சியின் போது கட்டப்பட்டது. இரஞ்சித் சிங் மற்றும் அவருக்குப் பிறகு வந்த ஆங்கிலேயர்களின் ஆட்சியின் கீழ் இது நன்கு பராமரிக்கப்பட்டது. ஆனால் பின்னர் பழுதடைந்து சிதைவடைந்தது. டிசம்பர் 2013 ஆம் ஆண்டு திசம்பர் மாதத்தில் இக்கோட்டை மாநிலத்தால் பாதுகாக்கப்படும் நினைவுச்சின்னமாக அறிவிக்கப்பட்டது.  
அரசு நெசவு வேதியியல் மற்றும் பின்னல் தொழில்நுட்ப நிறுவனம் ஆரம்பத்தில் கோட்டை வளாகத்தில் அமைந்திருந்தது. தற்போது அது உலூதியானாவில் உள்ள இரிசி நகர், இசட்டு-பிளாக்கு என்ற புதிய முகவரிக்கு மாற்றப்பட்டுள்ளது.
# கவிதா ஷா

**கவிதா ஷா** (*Kavitha Shah*, பிறப்பு: நவம்பர் 6, 1968) ஒரு இந்திய சூற்றுச்சூழல் உயிரித் தாெழில்நுட்பவியலாளரும், பனாரசு இந்து பல்கலைக்கழகத்தில் சூற்றுச்சூழல் மற்றும் நிலையான மேம்பாட்டு துறையில் பேராசிரியரும் ஆவார். சூலை 2024 முதல் மூன்று ஆண்டுகாலத்திற்கு சித்தார்த் பல்கலைக்கழகத்தின் துணைவேந்தராகப் பணியாற்றி வருகிறார். இந்தப் பதவியை வகிக்கும் முதல் பெண் இவர் ஆவார். இவர் ஆறு இயக்குநர்களில் ஒருவரும், பனாரசு இந்து பல்கலைக்கழகத்தின் ஒரே பெண் இயக்குநரும் ஆவார். சூற்றுச்சூழல் உயிரி தாெழில்நுட்பம் சுகாதாரம் மற்றும் நீர்வள மேலாண்மைத் துறையில் அவர் ஆற்றிய பங்களிப்பிற்காக அறியப்படுகிறார்.  
இவர் தனது முதுகலை அறிவியல் பி.எட்., முனைவர் மற்றும் சில முதுகலை பட்டங்களை முடித்துள்ளார். பின்னர் அவர் வடகிழக்கு மலைப் பல்கலைக்கழகத்தில் தனது பேராசிரியர் பணியைத் தொடர்ந்த தோடு. மேலும் மூன்று முதுகலை பட்டங்களை அங்கேயே முடித்தார். அதன் பின்னர் பனாரசு இந்து பல்கலைக்கழகத்திற்கு உட்பட்ட மகிளா மகாவித்யாலயா என்ற மகளிர் கல்லூரியில் விலங்கியல் மாணவராக தன்னுடைய இளங்கலை அறிவியல் படிப்பை தொடங்கினார். சப்பான் செனீவா மற்றும் சில்லாங்கில் உள்ள வடகிழக்கு மலைப்பல்கலைக்கழகத்தில் பணியாற்றிய பிறகு மீண்டும் பனாரசு இந்து பல்கலைக்கழகத்தில் பேராசிரியராக பணியைத் தொடர்ந்தார்.  
சிலிகோ பரிசோனை என்பது (கணினி மற்றும் கணினி மாதிரிகளைப் பயன்படுத்தி செய்யப்படும் அறிவியல் ஆய்வுகளை குறிக்கும் சொல்) உயிர் தகவலியல் கருவிகளைப் பயன்படுத்தி அசைவற்ற தாவர நொதிகளைப் பயன்படுத்தி உயிரி உணரிகளை உருவாக்குதல் (உயிரி தொழில் நுட்பம் மற்றும் உயிரி செயல்முறை பொறியியல் , 13, 632–638, 2008) மற்றும் எச்.ஐ.வி புரோட்டீசீன் தடுப்பான்கள் (சிலிகோ உயிரியலில், 8–033, 2008), எச்.ஐ.வி ஒருங்கிணைப்பு (தீ நுண்மியல் காப்பகங்கள் 2014) மற்றும் என். மெனிங்கிடிடிசு தடுப்பூசி கட்டுமானங்கள் (இந்திய உயிரி தொழில் நுட்ப இதழ், 2010) ஆகியவற்றைப் பற்றிய ஆய்வுகள் ஆகியவை முக்கிய பணிப் பகுதியாகும்.
# தமிழ்நாடு கூட்டுறவு வீட்டுவசதி சங்கங்களின் கூட்டமைப்பு

**தமிழ்நாடு கூட்டுறவு வீட்டுவசதி சங்கங்களின் கூட்டமைப்பு** (*Tamilnadu Co-operative Housing Fedaration*), தமிழ்நாட்டில் செயல்படும் கூட்டுறவு வீட்டு வசதி சங்கங்களின் கூட்டமைப்பாகும். இக்கூட்டமைப்பின் உறுப்பினர்கள் நகர கூட்டுறவு வீட்டு வசதி சங்கங்கள் மற்றும் தாலூகா ஊரக வீட்டு வசதி சங்கங்கள் ஆகும். இக்கூட்டமைப்பின் தலைமை அலுவலகம் கதவு எண்48, ரிதர்டன் சாலை, சென்னை 7ல் செயல்படுகிறது. இதன் தலைமை நிர்வாகியாக ஒரு கூடுதல் பதிவாளர் (வீட்டு வசதி) செயல்படுவார்.  
இக்கூட்டமைப்பில் 662 கூட்டுறவு வீட்டுவசதி சங்கங்கள் உறுப்பினர்களாக உள்ளது. அவற்றுள் 504 நகர்புற கூட்டுறவு வீட்டுவசதி சங்கங்களும், 158 தாலுக்கா கூட்டுறவு வீட்டுவசதி சங்கங்களும் அடங்கும்.  
இக்கூட்டமைப்பின் அங்கீகரிப்பட்ட மூலதனம் ரூபாய் 300 கோடி ஆகும். இதில் உறுப்பினர்களின் பங்குத்தொகை ரூபாய் 61.30 கோடி மற்றும் தமிழ்நாடு அரசின் பங்குத்தொகை ரூபாய் 106.83 கோடி ஆகும்.
# தமிழ்நாடு கூட்டுறவு வீட்டுவசதி சங்கங்களின் கூட்டமைப்பு

## நோக்கம்

உறுப்பினராக உள்ள கூட்டுறவு வீட்டு வசதி சங்கங்களுக்கு வீடு கட்ட நிதியுதவி செய்தல். நிலங்களை கொள்முதல் செய்து, வீட்டு மனைகளாகப் பிரித்து, உறுப்பினர் வீட்டு வசதி சங்கங்களுக்கு விற்பனை செய்தல். மத்திய மற்றும் மாநில அரசுகள் அப்போது அறிவிக்கும் வீட்டு வசதி திட்டங்களை உறுப்பினர் வீட்டு வசதி சங்கங்கள் மூலம் நிறைவேற்றுதல்.
# தமிழ்நாடு கூட்டுறவு வீட்டுவசதி சங்கங்களின் கூட்டமைப்பு

## நிர்வாகம்

தமிழ்நாடு கூட்டுறவு வீட்டுவசதி சங்கங்களின் கூட்டமைப்பு ஒரு செயல் பதிவாளர் தலைமையில் செயல்படுகிறது. அவருக்கு உதவியாக ஒரு இணை பதிவாளர் (வீட்டு வசதி) & (ஆய்வு) மற்றும் ஒரு துணை பதிவாளர் (வீட்டு வசதி) தலைமையிடத்தில் பணிபுரிவார்கள். இதன் நிர்வாகம் தமிழ்நாடு கூட்டுறவுச் சட்டம் மற்றும் விதிகளின்படி இயங்கும்.
# தமிழ்நாடு கூட்டுறவு வீட்டுவசதி சங்கங்களின் கூட்டமைப்பு

## நிர்வாகம்

### மண்டல அலுவலகங்கள்

சென்னை, செங்கல்பட்டு, வேலூர், கடலூர், திருச்சி, தஞ்சாவூர், மதுரை, சேலம், கோவை, திருநெல்வேலி, மற்றும் விருதுநகர் போன்ற 11 மண்டலங்களில் வீட்டு வசதி துணை பதிவாளர் (வீட்டு வசதி) அலுலகங்கள் உள்ளது. மண்டல துணை பதிவாளர்களுக்கு உதவிட கூட்டுறவு சார்-பதிவாளர்கள் (வீட்டு வசதி) மற்றும் முதுநிலை ஆய்வாளர்கள் (வீட்டு வசதி) செயல்படுவார்கள்.
# தமிழ்நாடு கூட்டுறவு வீட்டுவசதி சங்கங்களின் கூட்டமைப்பு

## நிதி ஆதாரம்

தமிழ்நாடு கூட்டுறவு வீட்டுவசதி சங்கங்களின் கூட்டமைப்பிற்கு தேவையான நிதியுதவிகள் இந்திய ஆயுள் காப்பீட்டுக் கழகம், வீட்டுவசதி மற்றும் நகர்புற மேம்பாட்டு கார்ப்பரேசன் (Housing and Urban Development Corporation-HUDCO), தேசிய வீட்டுவசதி வங்கி, தேசியமயமாக்கப்பட்ட வங்கிகள் மற்றும் தனியார் வங்கிகள் குறைந்த வட்டியில் கடனாக வழங்குகிறது.
# தமிழ்நாடு கூட்டுறவு வீட்டுவசதி சங்கங்களின் கூட்டமைப்பு

## உறுப்பினர்களுக்கு கடன்கள்

இக்கூட்ட்டமைப்பின் உறுப்பினர்களான கூட்டுறவு வீட்டு வசதி சங்கங்களுக்கு புதிய வீடுகள் கட்ட, பழைய வீடுகளை புதுப்பிக்க மற்றும் விரிவாக்க செய்ய, செய்வதற்கு பின்வருமாறு குறைந்த வட்டிக்கு நீண்ட காலக் கடன்கள் வழங்குகிறது.  
வ. எண். ஆண்டு வருமானம் அதிக பட்ச கடன் அதிக பட்ச கட்டடப் பரப்பு
1. EWS -இல்லை - ரூ. 25,000 முதல் 3,50,000 வரை - 35 ச மீ அல்லது 377 ச அ
1. LIG ரூ 25,001 முதல் ரூ 50,000/- வரை - 7,00,000 வரை - 55 ச மீ அல்லது 592 ச அ
1. MIG-I - ரூ.50,001/- முதல்1,00,000 வரை - ரூ 12,00,000 வரை - 95 ச மீ அல்லது 1022 ச அ
1. MIG-II - ரூ 1,00,001 முதல் 1,50,000 வரை - ரூ 18,00,000 வரை - 95 ச மீ அல்லது 1022 ச அ
4 HIG - ரூ 1,50,001 முதல் ரூ.30,00,000 வரை -190 ச மீ அல்லது 2000 ச அ
5 வீட்டு அடமானக் கடன் ரூ 30,00,000/- வரை
6 புது மனை/புது வீடு வாங்குவதற்கு ரூ 30,00,000/- வரை
# தமிழ்நாடு கூட்டுறவு வீட்டுவசதி சங்கங்களின் கூட்டமைப்பு

## இதனையும் காண்க

- கூட்டுறவு வீட்டு வசதி சங்கம்
# கல்லார்

**கல்லார்** *(Khallar)* என்பது இந்தியாவின் மகாராட்டிர மாநிலத்தின் விதர்பா பகுதியில் உள்ள அமராவதி மாவட்டத்தின் தர்யாபூர் வட்டத்தில் உள்ள ஒரு கிராமம் ஆகும்.  
இந்தக் கிராமத்தில் காவல் நிலையம் ஒன்று உள்ளது. தேவிசிங் ரான்சிங் செகாவத்தின் மூதாதையர் சுமார் நூற்றாண்டுகளுக்கு முன்பு இராசத்தானிலிருந்து இங்கு குடிபெயர்ந்தனர்.
# கமாண்டோ (புறா)

**கமாண்டோ** (*Commando (pigeon)*) என்பது இரண்டாம் உலகப் போரின்போது பிரித்தானிய ஆயுதப் படைகளுக்கு முக்கியமான உளவுத் தகவல்களைக் கொண்டு செல்லப் பயன்படுத்தப்பட்ட ஒரு புறா ஆகும். இந்தப் புறா போரின் போது தொண்ணூறுக்கும் மேற்பட்ட பணிகளை மேற்கொண்டது. மேலும் 1945-ல் குறிப்பாகக் குறிப்பிடத்தக்க மூன்று பணிகளுக்காக டிக்கின் பதக்கத்தைப் பெற்றது. பின்னர் அந்தப் பதக்கம் ஒரு ஏலத்தில் 9,200 பவுண்டுகளுக்கு விற்கப்பட்டது.
# கமாண்டோ (புறா)

## துவக்க கால வாழ்க்கை

கமாண்டோ என்ற சிவப்புக் கோடுகள் கொண்ட புறா, ஐக்கிய இராச்சியத்தின் சசெக்ஸில் உள்ள ஹேவர்ட்ஸ் ஹீத்தில் சிட் மூன் என்பவரால் வளர்க்கப்பட்டது. மூன் ஒரு புறா வளர்ப்பவர் ஆவார். அவர் முதல் உலகப் போரின் போது இராணுவப் புறா சேவையில் பணியாற்றியிருந்தார். இரண்டாம் உலகப் போர் வெடித்தவுடன், 1939 இல் மூன் தனது புறாக்களை போர்ப் பணிகளுக்காக வழங்கினார். அவ்வாறு இராணுவ சேவையில் சேர்க்கப்பட்ட புறாக்களில் கமாண்டோவும் ஒன்று.
# கமாண்டோ (புறா)

## இராணுவ வாழ்க்கை

ரேடியோ தகவல்தொடர்புகள் மிகவும் ஆபத்தானதாக மாறிய பகுதிகளில் தகவல் பரிமாற்றத்துக்கு புறாக்கள் பயன்படுத்தப்பட்டன. புறாவின் காலில் ஒரு சிறிய குப்பி இணைக்கப்பட்டிருந்தது, அதில் தகவல்கள் இருந்தன. எட்டு புறாக்களில் ஒன்றுக்கும் குறைவான புறாக்களே தங்கள் பணிகளை வெற்றிகரமாக முடிக்க இயன்றது. பெரும்பாலான புறாக்கள், பிரெஞ்சு கடற்கரையோரம் இந்தப் பறவைகளை இடைமறிப்பதற்காக ஜெர்மானியப் படைகளின் மறைசுடுவாரர்களாலும், வளர்ப்பு வல்லூறுகளுக்கும் பருந்துப் பயிற்சியாளர்களாலும் பலியாகின; மற்றவை மோசமான வானிலை, சோர்வு அல்லது காட்டு வேட்டைப் பறவைகளால் கொல்லப்பட்டன. தனது பணிக்காலத்தில், கமாண்டோ ஜெர்மன் ஆக்கிரமித்த பிரான்சுக்கு உள்ளேயும் வெளியேயும் தொண்ணூறுக்கும் மேற்பட்ட பயணங்களை மேற்கொண்டு, ரகசிய செய்திகளை எடுத்துச் சென்றது. பிரித்தானிய வான்குடைப் பதாதிகளால் போர் மண்டலங்களுக்குள் தூதுப் புறாக்கள் கொண்டு செல்லப்பட்டு, தேவைப்படும்போது செய்திகள் இணைக்கப்பட்டு, அவை தங்கள் இருப்பிடத்திற்குத் திரும்பிச் செல்ல விடுவிக்கப்பட்டன. 1942 இல் இப்புறா மேற்கொண்ட மூன்று குறிப்பிட்ட பணிகளுக்காக பெயர் பெற்றது ஒன்று சூன் மாதம், இரண்டாவது ஆகத்து மாதம், மூன்றாவது செப்டம்பர் மாதத்திலும் மேற்கொள்ளபட்டது. இந்தப் பணிகளில் இது பிரான்சில் உள்ள உளவாளிகளிடமிருந்து முக்கியமான உளவுத் தகவல்களை பிரிட்டனுக்குக் கொண்டு சென்றது. இந்த முக்கிய தகவலில் ஜெர்மன் படைகளின் இருப்பிடம், தொழில்துறை தளங்கள் மற்றும் காயமடைந்த பிரித்தானிய வீரர்களின் தகவல்கள் ஆகியவை அடங்கும்.
# கமாண்டோ (புறா)

## அங்கீகாரம்

கமாண்டோ மேற்கொண்ட இந்த மூன்று பணிகளுக்காக, அதற்கு பி.டி.எஸ்.ஏ டிக்கின் பதக்கம் வழங்கபட்டது. இது இங்கிலாந்தின் துணிச்சலுக்கான மிக உயர்ந்த இராணுவ விருதான விக்டோரியா கிராசுக்கு சமமாக விலங்குகளுக்கு அளிக்கும் பதக்கமாகக் கருதப்படுகிறது. இது சாண்ட்ரிங்ஹாமில் உள்ள ராயல் லாஃப்ட்ஸிலிருந்து அரசரின் புறாவான ராயல் ப்ளூவுடன் விருதைப் பெற்றது. இந்த இரு புறாக்களும் 1945 ஏப்ரல் 12 அன்று லண்டனில் ரியர் அட்மிரல் ஆர்.எம். பெல்லாயர்ஸ் விருதுகளை பெற்றன. கமாண்டோ பெற்ற விருதுக்கான மேற்கோள் குறிப்பு பின்வருமாறு. இதன் மதிப்பு £5,000 முதல் £7,000 வரை இருந்தது.
# கமாண்டோ (புறா)

## இராணுவத்திற்குப் பிந்தைய வாழ்க்கை

போருக்குப் பிறகு, கமாண்டோ ஓரளவு பிரபல அந்தஸ்தைப் பெற்றது. போர்க்கால வளர்ப்புப் புறாக்களின் கண்காட்சியிலும் இது கலந்துகொண்டது.
# இல. வேலுசாமி

**இல. வேலுசாமி** (*L. Velusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் த. அய்யம்பட்டி கிராமத்தினைச் சேர்ந்தவர். இளநிலை அறிவியல் பட்டதாரியான வேலுசாமி, பாட்டாளி மக்கள் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பெண்டாமெத்தில் ஆர்சனிக்கு

**பெண்டாமெத்தில் ஆர்சனிக்கு** (*Pentamethylarsenic*) என்பது As(CH<sub>3</sub>)<sub>5</sub> என்ற மூலக்கூறு வாய்பாட்டைக் கொண்ட ஒரு கரிம உலோகச் சேர்மமாகும். பெண்டாமெத்திலார்சோரேன் என்ற பெயராலும் இச்சேர்மம் அறியப்படுகிறது.
# பெண்டாமெத்தில் ஆர்சனிக்கு

## வரலாறு

பெண்டாமெத்தில் ஆர்சனிக்கை முதன்முதலில் தயாரித்ததாகக் கூறப்பட்ட உரிமை, 1862 ஆம் ஆண்டில் ஏ. ககோர்சு என்பவரால் டெட்ராமெத்தில் ஆர்சோனியம் அயோடைடுடன் டைமெத்தில் துத்தநாகம் சேர்த்து வினைபுரியச் செய்ததன் மூலம் தயாரிக்கப்பட்டதாக ஒரு தயாரிப்பு முறை முன்வைக்கப்பட்டது. பல ஆண்டுகளாக, மீண்டும் உருவாக்கும் முயற்சிகள் அனைத்தும் பலனளிக்கவில்லை. எனவே அந்தத் தயாரிப்பு உண்மையானது அல்ல என்பது நிரூபிக்கப்பட்டது. உண்மையில் 1973 ஆம் ஆண்டில் கார்ல்-எய்ன்சு மிட்ச்கே மற்றும் ஊபர்ட்டு சுமிட்பாவர் ஆகியோரால் கண்டுபிடிக்கப்பட்டது.
# பெண்டாமெத்தில் ஆர்சனிக்கு

## தயாரிப்பு

மும்மெத்திலார்சின் குளோரினேற்றம் செய்யப்பட்டு மும்மெத்திலார்சின் டைகுளோரைடாக மாற்றப்படுகிறது, பின்னர் இது மெத்தில் இலித்தியத்துடன் வினைபுரிந்து பெண்டாமெத்தில் ஆர்சனிக்கை உருவாக்குகிறது
# பெண்டாமெத்தில் ஆர்சனிக்கு

## பண்புகள்

பெண்டாமெத்தில் ஆர்சனிக்கு சேர்மம் பெண்டாமெத்தில்ஆண்டிமனி போன்றே அதே வாசனையைக் கொண்டிருந்தாலும், இது தனித்துவமானதாகும்.  
பெண்டாமெத்திலார்சனிக்கின் அகச்சிவப்பு நிறமாலை, அச்சுவழி C-As அதிர்வு காரணமாக 582 மற்றும் 358 செ.மீ<sup>−1</sup> இல் வலுவான பட்டைகளையும், நிலநடுக்கோட்டுவழி C-As அதிர்வு காரணமாக 265 மற்றும் 297 செ.மீ<sup>−1</sup> இல் பலவீனமான பட்டைகளையும் காட்டுகிறது. இராமன் நிறமாலை 519, 388, மற்றும் 113 செ.மீ<sup>−1</sup> இல் ஒரு வலுவான அம்சத்தையும், 570 மற்றும் 300 செ.மீ<sup>−1</sup> இல் பலவீனமான கோடுகளையும் காட்டுகிறது.  
பென்சீன் கரைசலில் மும்மெத்தில் இண்டியம் , பெண்டாமெத்தில் ஆர்சனிக்குடன் வினைபுரியும்போது, டெட்ராமெத்தில் ஆர்சனிக்கு(V)டெட்ராமெத்தில்இண்டேட்டு(III) என்ற உப்பு வீழ்படிவாகிறது.
# கி. பாரிமோகன்

**கி. பாரிமோகன்** (*K. Paarry Mohan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் தருமபுரி நகரைச் சேர்ந்தவர். இளம்வணிகவியல், இளங்கலைச் சட்டப் பட்டங்களைப் பெற்றுள்ள பாரிமோகன் வழக்கறிஞர் ஆவார். பாட்டாளி மக்கள் கட்சியினைச் சார்ந்த இவர், 2001 ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜெயயக்ச மல்லர்

**ஜெயயக்ச மல்லர்** (*Jayayakshya Malla*) நேபாளத்தின் காத்மாண்டு சமவெளியை கி.பி.1428 ஆம் ஆண்டு முதல் 1482 இல் தான் இறக்கும் வரை ஆட்சி செய்த ஜெயஜோதிர் மல்லர் என்பவரின் மகனும், ஒன்றிணைந்த காத்மாண்டை ஆண்ட மல்லர் வம்சத்தின் கடைசி மன்னருமாவார். இவரது மரணத்திற்குப் பிறகு சமவெளி இவரது மகன்களிடையே பிரிக்கப்பட்டது.
# ஜெயயக்ச மல்லர்

## கட்டுமானப் பணிகள்

யக்ச மல்லர் கோவ்பா பக்தபூர் நகரத்தை பாதுகாப்பு வாயில்களால் சூழப்பட்ட அகழிகள் மற்றும் பாதுகாப்பு சுவர்களால் சுற்றி ஐம்பத்தைந்து சாரளங்களுடன் கூடிய அரண்மனையை (பக்தபூரின் அரச அரண்மனை) கட்ட்டினார். இந்த அரண்மனை பின்னர் பதினேழாம் நூற்றாண்டில் பூபேதிந்திர மல்லரால் மறுவடிவமைக்கப்பட்டது.  
காத்மாண்டுவில் பாக்மதி ஆற்றங்கரையில் பசுபதிநாத் கோயிலை கட்டினார். கறையான்களால் அரிக்கப்பட்டு பாழடைந்து இருந்த கோயிலின் கட்டிடங்களை நேபாள மன்னர் பூபேந்திர மல்லர் பதினேழாம் நூற்றாண்டில் புணரமைத்தார்.
# ஜெயயக்ச மல்லர்

## வெற்றிகளும் ஒப்பந்தங்களும்

யக்ச மல்லர் தனது ஆட்சியின் ஆரம்பத்தில், தெற்கே மிதிலை, பீகார் மாநிலம் மற்றும் வங்காளத்தின் மீது படையெடுத்தார். மேலும்,திபெத்துக்கான வர்த்தக பாதையின் மீதான கட்டுப்பாட்டை பலப்படுத்தி, திபெத்திய கோட்டையான *ஷெல்கர் ஸோங்* என்பதைக் கைப்பற்றினார்.
# பொல்லான்

**பொல்லான்**, பதினெட்டாம் நுாற்றாண்டில், தமிழ்நாட்டின் கொங்கு மண்டலத்தில் செயல்பட்ட இந்தியப் போராட்ட வீரர் தீரன் சின்னமலையின் படைத்தளபதிகளில் ஒருவர். ஓடாநிலைக் கோட்டையை தலைநகராகக் கொண்டு தீரன் சின்னமலை, ஆங்கிலேயப் படைகளை எதிர்த்துப் போரிட்டு வந்தார். அந்தப் போர்களில், மூன்றுமுறை மிகப்பெரிய வெற்றியும் பெற்றார். "தீரன் சின்னமலையின் அந்த வெற்றிகளுக்கு முக்கியக் காரணம் 'பொல்லான்' என்ற அவரின் படைத்தளபதியே காரணம்.  
ஒரு முறை கர்னல் ஹாரிஸ், ஒடாநிலை கோட்டையில் முகாமிட்டிருந்த தீரன் சின்னமலையை சுற்றி வளைக்க திட்டமிட்டு பெரும்படையுடன் முற்றுகையிட்டான். இந்த தகவலை பொல்லான் முன்கூட்டியே தீரன் சின்னமலைக்கு தெரிவித்ததுடன், இந்த முறை கர்னல் ஹாரிசை எதிர்ப்பது என்பது நமக்குதான் உயிர்ச்சேதத்தை அதிகம் விளைவிக்கும் ஆகவே கோட்டையை விட்டு தப்பி விடுமாறு எச்சரிக்கை செய்திருந்தார்.தீரன் சின்னமலையும் அப்படியே செயல்பட்டு கோட்டையை காலிசெய்தார்.  
இதை அறியாத கர்னல் ஹாரிஸ் கோட்டைக்குள் நுழையும் போது, பொல்லான் தீரன் சின்னமலைக்கு அனுப்பிய துப்பு பற்றிய தடயம் கிடைத்தது. கர்னல் பொல்லானை பலர் பார்க்க ஓடாநிலைக் கோட்டை அருகே உள்ள ஜெயராமபுரத்தில் துப்பாக்கியால் சுட்டுக் கொன்றான். நாட்டின் சுதந்திரத்திற்காக போராடி ஆங்கிலேயேரால் பொல்லான் சுட்டுக் கொல்லப்பட்ட நாள் 1805 ம் ஆண்டு ஆடி மாதம் முதல் நாளாகும்.
# பொல்லான்

## ஆங்கிலேயர்களுக்கு எதிரான சண்டைகள்

பொல்லான் அருந்ததியர் சமூகத்தைச் சேர்ந்தவர். ஈரோடுக்கு அருகே உள்ள ஓடாநிலைக் கோட்டையை தலைமை இடமாகக் கொண்டு செயல்பட்ட தீரன் சின்னமலை காவிரிக் கரை, அரச்சலூர், ஓடாநிலைக் கோட்டை ஆகிய மூன்று இடங்களில் பிரித்தானியக் கிழக்கிந்தியக் கம்பெனியின் ஆங்கிலேயப் படைகளை எதிர்த்துப் போரிட்டு, அவர்களை புறமுதுகிட்டு ஓடச்செய்து வெற்றி வாகை சூடினார். தீரனின் படைத்தளபதியாக இருந்த பொல்லான், ஆங்கிலேயர்களிடம் மாறுவேடத்தில் சென்று அவர்களிடம் பணிபுரிந்து கொண்டு, தீரன் சின்னமலைக்கு ஒற்றராகச் செயல்பட்டார். அதோடு ஆங்கிலேயர்களின் பீரங்கிப்படை, போர்தொடுக்கும் நாள், அவர்களின் போர்முறைகள், எத்தனை படைவீரர்கள் உள்ளனர்? அவர்களின் போர்த் தந்திரம் என்ன? போன்ற ரகசியத் தகவல்களைச் சேகரித்து தீரன் சின்னமலைக்கு செருப்புகளில் எழுதிச் செருகி அனுப்பி இருக்கிறார். இதனாலேயே, தீரன் சின்னமலை ஆங்கிலேயர்களை எதிர்த்து நடந்த 1801 ம் வருடம் பவானியில் நடைபெற்ற காவிரி கரையோர போர்,1802 ம் ஆண்டு நடைபெற்ற சென்னிமலை போர்,1803 ம் ஆண்டு நடைபெற்ற அரச்சலுார் போர் ஆகிய மூன்று போர்களிலும் ஆங்கிலேயரை எதிர்த்து தீரன் சின்னமலை வெற்றி பெற்றார். அவரது வெற்றிகளுக்கு எல்லாம் முக்கிய காரணமாக இருந்தவர்தான் தளபதி பொல்லான். இவர் ஒற்றனாக ஆங்கிலப்படைக்குள் ஊடுரூவி ஆங்கிலேயர்களின் போர்த்தந்திரங்கள், அவர்கள் திட்டங்கள்,அவர்களின் ஆயுத பலம் என அனைத்தையும் தீரன் சின்னமலைக்கு தெரிவித்தபடியால் எதிரிகளை எளிதில் களம் கண்டு தீரன் சின்னமலை வெற்றி பெற்றார்.  
இறுதியாக ஆங்கிலேயர்கள் பீரங்கிப் படை மூலம் முற்றுகையிட்டு போர் நடத்தி ஓடாநிலை கோட்டையை தரைமட்டமாகத் தகர்த்தனர். ஆனால், தீரன் சின்னமலை ஓடாநிலை கோட்டையை விட்டு வெளியேறி தப்பினார். அப்போது, ஆங்கிலேயர்கள் ஓடாநிலையில் கைப்பற்றிய பொருட்களில் அதிகமாக இருந்தது செருப்புகள்தான். அவை ஆங்கிலேயர்களுக்கு பலத்த சந்தேகத்தை ஏற்படுத்தியது. செருப்புகளில் இருந்த சங்கேத வார்த்தைகளில் தங்களைப் பற்றிய இரகசியக் குறிப்புகள் இருந்ததைப் பார்த்து, தங்களைப் பற்றிய தகவல்களை செருப்புகள் மூலமாக தீரன் சின்னமலைக்கு பொல்லான் அனுப்பிய உண்மையைக் கண்டறிந்தனர். உடனே பொல்லானை வெள்ளையர்கள் பிடித்து சுட்டுக்கொன்றனர்.
# பொல்லான்

## வரலாறு

பொல்லான் வாழ்ந்த ஊர் ஈரோடுக்கு அருகே உள்ள [[ஓடாநிலைக் கோட்டைக்கு அண்மையில் உள்ள *பொல்லான்வலசு* என்பது தற்போது *கொல்லான்வலசு* என மாறிவிட்டது. இதுகுறித்த வரலாற்று ஆதாரங்களும், தகவல்களும் சென்னை எழும்பூரில் உள்ள தமிழக அரசின் ஆவணக் காப்பகத்தில் உள்ளது.
# பொல்லான்

## மணிமண்டபம்

ஈரோடு மாவட்டம், கொடுமுடி ஊராட்சி ஒன்றியத்தில் உள்ள கொங்குடையாம்பாளையம் ஊராட்சியில் உள்ள கொல்லான்வலசு கிராமத்தில் பிறந்த இந்திய விடுதலைப் போராட்ட வீரர் பொல்லானுக்கு மணிமண்டபம் அமைக்க தமிழ்நாடு அரசுக்கு அருந்ததியர் சமூகத்தினர் தொடர்ந்து கோரிக்கை வைத்து வருகின்றனர்.
# வடிவமைப்புத் தத்துவம்

**வடிவமைப்புத் தத்துவம்** (*Philosophy of design*) என்பது வடிவமைப்பின் வரையறைகள், வடிவமைப்பின் அனுமானங்கள், அடிப்படைகள் மற்றும் விளைவுகள் பற்றிய ஓர் ஆய்வு ஆகும். ஒரு வடிவமைப்பு அழகாக மட்டுமல்ல, பயனுள்ளதாகவும், மனித தேவைகளுக்கு ஏற்றதாகவும், சமூக மற்றும் சுற்றுச்சூழல் பொறுப்புடன் இருக்க வேண்டும்” என்ற எண்ணத்தை இத்துறை மையமாகக் கொண்டுள்ளது. பெரும்பாலும் அழகியலின் ஒரு துணைத் துறையாக இருக்கும் இந்தத் துறை, குறிப்பிட்ட சிக்கல்களின் தொகுப்பில் உள்ள ஆர்வம் அல்லது வடிவமைப்பில் உள்ள மையம் அல்லது அடிப்படை அக்கறைகளில் உள்ள ஆர்வம் ஆகியவற்றால் வரையறுக்கப்படுகிறது. ஒட்டுமொத்த வடிவமைப்பிற்கான இந்த மையப் பிரச்சனைகளுக்கு மேலதிகமாக, பல வடிவமைப்புத் தத்துவ அறிஞர்கள் இந்தப் பிரச்சனைகளை கலைத் தத்துவம் போன்ற குறிப்பிட்ட துறைகளுக்குப் பொருந்தும் விதத்தில் கருத்தில் கொள்கின்றனர்.  
பெரும்பாலான வல்லுநர்கள் அழகியலில் நிபுணத்துவம் பெற்ற தத்துவஞானிகளாக, அழகியல் அறிஞர்களாக இருந்தாலும், பல முக்கிய வடிவமைப்பாளர்களும் கலைஞர்களும் இந்தத் துறைக்கு பங்களித்துள்ளனர். வடிவமைப்புத் தத்துவம் பற்றிய அறிமுகத்திற்கு, இராயல் டேனிசு கலை அகாடமியில் பெர் கேல் எழுதிய கட்டுரை உதவும்.  
பயன்பாட்டுத் தன்மை, அழகியல், நெறிமுறையும் மதிப்பீடும், மனித மையம், சுற்றுச்சூழல் பொறுப்பு, புதுமை ஆகியன வடிவமைப்புத் தத்துவத்தின் முக்கிய அம்சங்களாகும்.
# வடிவமைப்புத் தத்துவம்

## குறிப்பிடத்தக்க நபர்கள்

வடிவமைப்புத் தத்துவவியலாளர்கள், அல்லது வடிவமைப்பின் தத்துவவியல் ஆய்வுடன் தொடர்புடைய தத்துவவியலாளர்கள்:
# நோட்டம்

**நோட்டம்** (*NOTAM*-*Notice To Airmen*) என்பது *விமானிகளுக்கான அறிவிப்பு ஆகும்* ஆகும். மற்றும் வான் போக்குவரத்துக்கான அறிவிப்பு. அல்லது 2021 முதல் 2025 வரை விமான ஓட்டிகளுக்கான அறிவிப்பு ஆகும்.)
மேலும் இது ஒரு விமானப் பாதையில் அல்லது ஒரு குறிப்பிட்ட இடத்தில் விமானப் பயணத்தைப் பாதிக்கக்கூடிய சாத்தியமான ஆபத்துகள் குறித்து விமான ஓட்டிகளுக்கு எச்சரிக்கை விடுப்பதற்காக, விமானப் போக்குவரத்து கட்டுப்பாட்டு அதிகாரியிடம் தாக்கல் செய்யப்படும் ஒரு அறிவிப்பாகும்.  
நோட்டம் எனும் வான் எச்சரிக்கை அறிவிப்பு என்பவை, எந்தவொரு வானூர்தி வசதி சேவை, செயல்முறை அல்லது அபாயம் ஆகியவற்றின் உருவாக்கம், நிலைமைகள் அல்லது மாற்றம் தொடர்பான தகவல்களைக் கொண்ட அறிவிப்புகள் அல்லது ஆலோசனைகளாகும். இந்தத் தகவல்களை உரிய நேரத்தில் அறிந்துகொள்வது விமானப் போக்குவரத்து நடவடிக்கைகளுடன் தொடர்புடைய பணியாளர்கள் மற்றும் அமைப்புகளுக்கு அவசியமானதாகும்.  
நோட்டம்கள், சர்வதேச சிவில் விமானப் போக்குவரத்து மாநாட்டின் (CICA) பின்னிணைப்பு 15: வானூர்தித் தகவல் சேவைகள் குறிப்பிடும் வழிகாட்டுதல்களின் கீழ் அரசு நிறுவனங்கள் மற்றும் விமான நிலைய இயக்குநர்களால் உருவாக்கப்பட்டு அனுப்பப்படுகிறது. ஒரு விமானப் பாதையில் அல்லது ஒரு குறிப்பிட்ட இடம் அல்லது விமானத் தகவல் பிராந்தியத்தில் உள்ள எந்தவொரு அபாயங்கள் குறித்தும் விமான ஓட்டிகளுக்கு எச்சரிக்கை விடுப்பதற்காக ஒரு நோட்டம் விமானப் போக்குவரத்து அதிகாரியிடம் தாக்கல் செய்யப்படுகிறது. அந்த அதிகாரி, அதற்குப் பதிலாக, தொடர்புடைய நோட்டம்களை விமான ஓட்டிகளுக்குப் பரப்புவதற்கான ஒரு வழிமுறையை வழங்குகிறார்.  
ஒரு குறிப்பிட்ட வான்வெளிப் பகுதியை சிவில் விமானப் போக்குவரத்திலிருந்து விடுவிக்க வேண்டியிருக்கும்போது நோட்டம் அறிவிப்பு வெளியிடப்படுகிறது. பாகிஸ்தானுடனான முந்தைய பதட்டங்களின்போதும் இதேபோன்ற அறிவிப்புகள் வெளியிடப்பட்டது. இது வணிக விமானங்களை இராணுவ நடவடிக்கைப் பகுதிகளிலிருந்து விலக்கி வைப்பதன் மூலம் பொதுமக்களின் உயிரிழப்புகளைத் தடுக்க உதவுகிறது.  
நோட்டம் அறிவிப்பு வெளியிடப்பட்டவுடன், குறிப்பிட்ட வான்வெளிப் பகுதிக்குள் எந்த சிவில் விமானமும் பறக்க அனுமதிக்கப்படாது.  
முன்னதாக இந்தியா ஏவுகணை பரிசோதனைக்கு டிசம்பர் 11, 2025 அன்று, டிசம்பர் 17 முதல் டிசம்பர் 20 வரை வங்காள விரிகுடாவில் 3,550 கிலோமீட்டர் தூரத்திற்கு விமானங்கள் பறக்க தடை செய்து நோட்டம் அறிவிப்பு வெளியிட்டது.
# நோட்டம்

## பயன்பாடுகள்

விமானிகளுக்கான அறிவிப்புகள் (நோட்டம்) பின்வரும் பல காரணங்களுக்காக வெளியிடப்படுகின்றன அல்லது அறிவிக்கப்படுகிறது:
- விமான சாகச நிகழ்ச்சிகள், பாராசூட் குதிப்புகள், சூடான் பலூன்கள் வானில் விடுதல், பன்னாட்டு பட்டங்கள் விடும் போட்டி இடங்கள், இரவில் நடத்தப்படும் லேசர்கள் நிகழ்ச்சிகள், ராக்கெட் ஏவுதல்கள் போன்றவை காலங்களில் பறப்பு விமானிகளுக்கு நோட்டம் அறிவித்தல்
- தேசியத் தலைவர்கள் போன்ற முக்கிய நபர்களின் விமானங்கள் பறக்கையில் தற்காலிக வான் கட்டுப்பாடுகள் அறிவித்தல்.
- செயல்படாத ஓடுபாதைகள் குறித்து அறிவித்தல்.
- செயல்படாத வானொலி வழிசெலுத்தல் உதவிகள்
- வான்வெளி கட்டுப்பாடுகளுடன் கூடிய இராணுவப் பயிற்சிகள்
- உயரமான தடைகளில் உள்ள செயல்படாத விளக்குகள்
- விமான நிலையங்களுக்கு அருகில் தற்காலிகமாகத் தடைகளை நிறுவுதல் (எ.கா., கிரேன்கள்)
- பறவைக் கூட்டங்கள் வான்வெளி வழியாகச் செல்வது (BIRDTAM என்று அழைக்கப்படுகிறது)
- பனி, உறைபனி மற்றும் தேங்கி நிற்கும் நீர் தொடர்பான ஓடுபாதை/டாக்சிவே/ஏப்ரன் நிலை குறித்த அறிவிப்புகள் (SNOWTAM)
- எரிமலைச் சாம்பல் அல்லது பிற தூசுகளின் மாசுபாட்டில் ஏற்படும் செயல்பாட்டு ரீதியாக குறிப்பிடத்தக்க மாற்றம் குறித்த அறிவிப்பு (ASHTAM)
- குறிப்பிட்ட பாதிப்புகளைக் குறைக்க தொடர்புடைய இணைப்புகளுடன் கூடிய மென்பொருள் குறியீடு இடர் அறிவிப்புகள்
# இயூ லோ

சர் **இயூ லோ** (ஆங்கிலம்; மலாய்: *Hugh Low*); **GCMG** (10 மே 182418 ஏப்ரல் 1905) என்பவர் பிரித்தானிய மலாயாவில் ஒரு காலனிய நிர்வாகி; மற்றும் இயற்கை ஆர்வலர் ஆவார். போர்னியோ, லபுவானில் பல்வேறு காலனிய பதவிகளை வகித்த இவர். மலாயா தீபகற்பத்தில் பிரித்தானிய நிர்வாகியாக நியமிக்கப்பட்டபோது, கோலா கங்சார் புறநகர்ப் பகுதியில் முதல் ரப்பர் நடவுச் சோதனைகளைச் செய்து, மலாயாவில் முதல் ரப்பர் தோட்டத்தை நிறுவியவர் எனும் பெருமையையும் பெறுகிறார்.  
மலாயா தீபகற்பத்தில் முதல் வெற்றிகரமான பிரித்தானிய நிர்வாகியாக அறியப்படும் இவரின் நிர்வாக அணுகுமுறைகள்; தென்கிழக்கு ஆசியா பிராந்தியம் முழுவதும் அடுத்தடுத்த பிரித்தானிய காலனிய நடவடிக்கைகளுக்கு முன்மாதிரிகளாக அமைந்தன.  
கினபாலு மலையில் முதன்முதலில் ஆவணப்படுத்தப்பட்ட ஒரு மலையேற்றத்தை 1851-ஆம் ஆண்டு இவர் மேற்கொண்டார். அந்த வகையில் கினபாலுவின் மிக உயரமான சிகரத்திற்கும் *(Low's Peak)*; கினபாலு மலையின் வடக்குப் பகுதியில் உள்ள ஆழமான பள்ளத்தாக்குப் பகுதிக்கும் *(Low's Gully)* இயூ லோவின் பெயர்கள் சூட்டப்பட்டுள்ளன. ஆகியவற்றுக்கு இயூ லோவின் பெயர் சூட்டப்பட்டுள்ளது.  
மலேசிய வரலாற்றில் ஆழமாகத் தடம் பதித்த பிரித்தானியர்களில் ஒருவராக அறியப்படும் இவரின் பெயரால், பேராக் மாநிலத்தின் தலைநகரமான ஈப்போவில் **இயூ லோ சாலை** *(Hugh Low Street)* எனும் பெயரில் ஒரு சாலைக்குப் பெயரிடப்பட்டு உள்ளது.
# இயூ லோ

## வாழ்க்கை

இயூ லோ 1824-ஆம் ஆண்டு இங்கிலாந்தின் அப்பர் கிளாப்டன் *(Upper Clapton)* எனும் புறநகர்ப் பகுதியில் பிறந்தார். இவர் ஓர் இசுக்கொட்லாந்து தோட்டக்கலை வல்லுநரின் மகனாவார். சிறு வயதிலேயே, தன் குடும்பப் பூந்தோட்டத்தில் பணிபுரிந்து தாவரவியல் துறையில் ஆழ்ந்த அறிவைப் பெற்றார். இவரின் 20-ஆவது வயதில், தென்கிழக்காசிய ஆர்க்கிட் மலர்களைச் சேகரிக்க இவரின் தந்தை இவரைச் சிங்கப்பூருக்கு அனுப்பி வைத்தார். ஆனாலும் இவர் சிங்கப்பூரில் இருந்து போர்னியோவுக்குப் பயணம் செய்து சரவாக்கின் வெள்ளை ராஜாவான, ஜேம்சு புரூக்குடன் நட்பு கொண்டார்.  
அடுத்தடுத்த மாதங்களில், இயூ லோ சரவாக்கின் உட்புறத்தைப் பற்றி நன்கு அறிந்து கொண்டார். அதன் பின்னர் அவர் சரவாக்கைப் பற்றி ஓர் ஆவண நூலையும் *(A Botanist in Borneo: Hugh Low's Sarawak Journals, 1844-1846)* எழுதினார். 1847-ஆம் ஆண்டில், ஜேம்சு புரூக் பிரித்தானிய குடியேற்றமான (காலனி) லபுவானின் *(British Colony of Labuan)* ஆளுநராகவும், போர்னியோவின் தூதராகவும் நியமிக்கப்பட்டார். அந்த நேரத்தில் இயூ லோ, ஜேம்சு புரூக்கின் காலனியச் செயலாளராகப் பணியாற்றி (18481850) வந்தார் .